Sukladno članku 19. stavak 6. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08. i 61/11.), objavljuju se

**PODACI POVODOM OGLASA**

**ZA PRIJAM REFERENTA ZA MATERIJALNO KNJIGOVODSTVO**

**U SLUŽBI ZA ZAJEDNIČKE POSLOVE**

**OSJEČKO-BARANJSKE ŽUPANIJE**

Oglas je objavljen 22.11.2017. godine putem Hrvatskog zavoda za zapošljavanje, Područna služba Osijek. Rok za podnošenje prijave na oglas je 8 dana od objave.

**Opis poslova radnog mjesta:**

Poslovi vezani uz vođenje materijalno knjigovodstvo (evidencija i potrošnja uredskog, potrošnog i sitnog inventara te reprezentaciju županijskih tijela) i analitičko knjigovodstvo osnovnih sredstava (dugotrajne nefinancijske imovine), priprema i organizira provedbu godišnjeg popisa (sitnog inventara, zaliha robe u skladištu i pomoćnim radionicama, reprezentaciju županijskih tijela i osnovnih sredstava) te obračun amortizacije i revalorizaciju sredstava rada, fakturiranje zajedničkih materijalnih troškova temeljem ugovora, te obavlja i druge odgovarajuće poslove po nalogu pročelnika i voditelja Odsjeka.

**Podaci o plaći:**

Plaća je određena Pravilnikom o radu u upravnim tijelima Osječko-baranjske županije ("Županijski glasnik" broj 14/08., 4/10., 4/11. i 1/12.) i Odlukom o određivanju koeficijenata za obračun plaća službenika i namještenika u upravnim tijelima Osječko-baranjske županije ("Županijski glasnik" broj 9/10.), a čini je umnožak koeficijenta složenosti poslova radnog mjesta na koje je službenik raspoređen, koji za referenta za materijalno knjigovodstvo iznosi 1,51 i osnovice za obračun plaće, uvećan za 0,5% za svaku navršenu godinu radnog staža. Osnovica za obračun plaće utvrđena je Rješenjem o utvrđivanju osnovice za obračun plaće službenika i namještenika u upravnim tijelima Osječko-baranjske županije (KLASA: 120-02/10-01/5, URBROJ: 2158/1-01-02-10-2 od 21. listopada 2010. godine) i iznosi 3.729,45 kn.

**Prethodna provjera znanja i sposobnosti kandidata:**

Prethodnu provjeru znanja i sposobnosti kandidata/kandidatkinja provodi Povjerenstvo za provedbu oglasa za prijam izvršitelja referent za materijalno knjigovodstvo u Službi za zajedničke poslove Osječko-baranjske županije.

Prethodna provjera znanja i sposobnosti kandidata obuhvaća pisano testiranje i intervju.

**Pisano testiranje** obuhvaća poznavanje osnovnih propisa koji reguliraju sustav lokalne samouprave i poslove iz djelokruga Službe za zajedničke poslove Osječko-baranjske županije.

Pravni izvori za pripremanje kandidata za pisano testiranje su sljedeći:

* Zakon o lokalnoj i područnoj (regionalnoj) samoupravi ( "Narodne novine" broj 33/01., 60/01., 129/05., 109/07., 125/08., 36/09., 150/11., 144/12., 19/13. i 137/15.)
* Zakon o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08. i 61/11.)
* Uredba o uredskom poslovanju ( "Narodne novine" broj 7/09.)
* Zakon o proračunu ( "Narodne novine" broj 87/0/,136/12 i 15/15)

- Pravila za pisano testiranje:

Prije pisanog testiranja kandidati su obvezni predočiti odgovarajuću identifikacijsku ispravu radi utvrđivanja identiteta. Kandidati koji ne mogu dokazati identitet neće moći pristupiti pisanom testiranju. Za kandidata koji ne pristupi pisanom testiranju smatrat će se da je povukao prijavu na oglas.

Po utvrđivanju identiteta kandidatima će biti podijeljena pitanja za pisano testiranje. Pisano testiranje traje 45 minuta.

Za vrijeme pisanog testiranja nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se obavlja pisano testiranje

- razgovarati s ostalim kandidatima

- ometati ostale kandidate.

Test sadrži 20 pitanja, a za svaki točan odgovor kandidatu se dodjeljuje 0,5 boda.

**Intervju** će biti proveden samo s kandidatima koji su ostvarili najmanje 50% bodova na pisanom testiranju.

Kroz intervju s kandidatima utvrđuju se interesi, profesionalni ciljevi i motivacija kandidata za rad u jedinici područne (regionalne) samouprave.

Za svaki dio provjere znanja i sposobnosti (pisano testiranje i intervju) kandidatima se dodjeljuje broj bodova od 0,5 do 10.

Za kandidata koji ne pristupi prethodnoj provjeri znanja i sposobnosti smatra se da je povukao prijavu na oglas.

Nakon provedene prethodne provjere znanja i sposobnosti utvrđuje se rang lista kandidata prema ukupnom broju bodova ostvarenih na pisanom testiranju i intervjuu.

Vrijeme održavanja prethodne provjere znanja i sposobnosti kandidata bit će objavljeno na web stranicama Osječko-baranjske županije [www.obz.hr](http://www.obz.hr) te na oglasnoj ploči Osječko-baranjske županije, Osijek, Županijska 4, najkasnije pet dana prije održavanja provjere.

KLASA: 112-03/17-01/9

URBROJ: 2158/1-01-19-17-3

U Osijeku, 22. studenoga 2017. godine